EkBass/fiwiki-20250220-pages-articles huggingface dataset:
Luettelo Andorrassa ilmestyvistä sanomalehdistä

Tämä on luettelo Andorrassa ilmestyvistä sanomalehdistä. Kaikki Andorrassa ilmestyvät sanomalehdet ovat katalaaninkielisiä. *Bondia *Crónica Económica Andorra (Andorra la Vella) *Diari d'Andorra (Andorra la Vella) *diari més (aka més Andorra) (Andorra la Vella) *El Periòdic d'Andorra / El Periòdic (Escaldes-Engordany) *Encamp Jove (Encamp) == Aiheesta muualla == * Crónica Económica Andorra * Diari d'Andorra * diari més * El Periòdic d'Andorra * Encamp Jove * Luokka:Luettelot lehdistä
Hiei (1877)

Hiei () oli keisarillisen Japanin laivaston vuonna 1877 vesillelaskettu Kongō- luokan korvetti. == Valmistus == Alus tilattiin vuoden 1875 laivasto- ohjelmassa Britanniasta Milford Haven Shipbuilding Companylta Pembrokesta ja sen suunnitteli brittiläinen laiva-arkkitehti Sir Edward James Reed. Köli laskettiin 24. syyskuuta 1875. Alus laskettiin vesille 11. kesäkuuta 1877 ja valmistui 25. helmikuuta 1878. Se saapui Yokosukaan Japaniin 22. toukokuuta.Gardiner 2002, s. 220. == Palvelus == Alus lähti 8. huhtikuuta 1880 keisarillisen Japanin laivaston ensimmäisistä pitkistä koulutuspurjehduksista vieraillen Intiassa, Persiassa sekä useissa Kaakkois-Aasian satamissa palaten Japaniin 17. syyskuuta. Japanin ja Korean Joseon-dynastian välisten suhteiden kiristyessä Japanin lähetystöhenkilökunnan salamurhien jälkeen, alus lähetettiin partioimaan Korean rannikolle kesällä 1882. Alus teki koulutuspurjehduksen Välimerelle vuonna 1889 ja lokakuusta 1890 seuraavan vuoden toukokuuhun alus teki sisaraluksensa Kongōn kanssa laivastovierailun Konstantinopoliin. Matkan tarkoituksena oli samalla palauttaa kotimaahansa Wakayaman rannikolla uponneen fregatti Ertuğrulin eloonjääneet. Hiei osallistui ensimmäiseen Kiinan ja Japanin sotaan, jossa se vaurioitui Jalujoen taistelussa. Se osallistui Taiwanin maihinnousuun vuonna 1895 ja tulitti 13. lokakuuta Kiinan rannikkolinnaketta Takowissa. Sotatoimien päätyttyä alus palasi koulutustehtäviin tehden purjehduksen Välimerelle vuonna 1897. Alus luokiteltiin 21. maaliskuuta 1898 kolmannen luokan tykkiveneeksi, jonka jälkeen se oli lähinnä tutkimus- ja partiotehtävissä. Seuraavana vuonna alus teki kuitenkin vielä yhden purjehduksen Välimerelle. Venäjän–Japanin sodassa alus oli Maizurun laivastotukikohdan vartiolaivana, mistä se siirrettiin japanilaisten miehittämään Port Arthuriin. Sodan päätyttyä alus palasi tutkimustehtäviin, kunnes se poistettiin alusluettelosta 1. huhtikuuta 1911 ja myytiin romutettavaksi. == Lähteet == * === Viitteet === Luokka:Kongō-luokan korvetit Luokka:Japanilaiset Venäjän–Japanin sodan tykkiveneet Luokka:Japanilaiset ensimmäisen Kiinan–Japanin sodan korvetit
Yleisluistelun Suomen-mestaruuskilpailut 1919

Suomen vuoden 1919 yleisluistelumestaruuksista kilpailtiin Tampereella 8.-9. helmikuuta. Ohjelmassa oli vain miesten kilpailu. Mestaruus ratkesi sijalukupistein. === Miesten yleismestaruus === Sija Kilpailija 500 m # 5 000 m # 1 500 m # 10 000 m # Pisteet 1 Arvo Tuomainen 46,3 1 9.04,8 1 2.30,6 1 18.46,1 1 4 2 Julius Skutnabb 47,5 4 9.09,7 2 2.31,1 2 18.56,6 2 10 3 Bror Ravander 48,6 6T 9.32,4 4 2.37,5 5 19.44,3 5 20,5 4 Ilmari Danska 47,3 2T 9.37,3 7 2.37,2 4 19.58,7 8 21,5 5 Waldemar Tverin 48,4 5 9.32,5 5 2.40,4 8 19.53,4 7 25 6 Alfred Strömstén 49,3 9 9.37,0 6 2.40,3 7 19.37,9 4 26 7 Waldemar Bergström 51,5 13 9.25,0 3 2.41,9 9 19.09,7 3 28 8 Aksel Belewicz 47,3 2T 9.55,0 11 2.34,5 3 20.41,4 12 28,5 9 Hjalmar Tuomi 49,5 10 9.45,8 9 2.38,9 6 19.53,2 6 31 10 Lauri Brander 49,8 11 9.50,6 10 2.42,1 10 20.26,8 11 42 11 Sigurd Nybonde 48,6 6T 9.59,7 14 2.46,5 12 20.20,7 10 42,5 12 Alfred Jokinen 48,7 8 9.58,7 13 2.53,6 14 20.18,6 9 44 13 Gösta Strömstén 51,3 12 9.41,3 8 2.45,1 11 20.42,5 14 45 14 Arvo Jalovaara 52,9 14 9.56,9 12 2.47,7 13 20.42,0 13 52 == Lähteet == * SpeedSkatingNews [.info] Luokka:Vuoden 1919 pikaluistelu Luokka:Tampereen urheilutapahtumat Luokka:Pikaluistelun Suomen- mestaruuskilpailut
AEL Limassol

Athlitiki Enosi Lemesou eli AEL Limassol on vuonna 1930 urheiluseura Limassolin kaupungista. Seuran jalkapallo-osasto pelaa Kyproksen korkeimmalla sarjatasolla Kyproksen jalkapalloliigassa. Jalkapallon lisäksi seuralla on toimintaa lentopallossa sekä koripallossa. Kyproksen jalkapallon mestaruuden AEL Limassol on voittanut kuudesti (1941, 1953, 1955, 1956, 1968, 2012). Kaudella 1968–69 seura pelasi Kreikan pääsarjassa. Miesten koripallo joukkue on voittanut kansallisen koripalloliigan 14 kertaa sekä kerran Euroopan- mestaruuden 2003. Naisten koripallojoukkue on voittanut Kyproksen mestaruuden 14 kertaa. Naisten lentopallo joukkue on voittanut Kyproksen mestaruuden 27 kertaa. ==Lähteet== Luokka:Kyproslaiset jalkapalloseurat Luokka:Kyproslaiset koripalloseurat Luokka:Vuonna 1930 perustetut urheiluseurat
Klaus Kursell

Klaus Kursell (k. 1570) oli baltiansaksalaissyntyinen ruotsalainen sotilas, joka oli vuodesta 1561 Liivinmaan sodassa Ruotsin armeijan palveluksessa Baltiassa ja Ruotsissa tanskalaisia ja puolalaisia vastaan. Hän sai vuonna 1567 nimityksen joukkojen ylipäälliköksi Virossa ja valtasi 1568 osittain Saarenmaan. Otettuaan yhteyden tsaarin palvelukseen siirtyneeseen herttua Maunuun valtasi alkuvuodesta 1570 Tallinnan linnan. Ruotsalaiset valtasivat linnan heti takaisin, ja Kursell vangittiin, sai kuolemantuomion ja mestattiin.Otavan Iso tietosanakirja, Otava 1968, osa 4, p. 1679 ==Lähteet== Luokka:Baltiansaksalaiset Luokka:Ruotsalaiset sotilaat Luokka:Ruotsalaiset teloitetut Luokka:Syntymävuosi tuntematon Luokka:Vuonna 1570 kuolleet
Hypertensiivinen kriisi

Hypertensiivinen kriisi (myös verenpainekriisi) on voimakas verenpaineen nousu, jossa alapaine on vähintään 120 ja yläpaine 180–200. Sellaisessa kiirellisessä tilanteessa, jossa on kohde-elinvaurioita, kuten esimerkiksi aivo-oireita, aortan repeämä tai sydämen tai munuaisen vajaatoiminta, verenpaine pitää laskea välittömästi mieluiten suonensisäisellä lääkkeellä. Kiireellisessä tilanteessa, jossa elinvaurioita ei ole, voidaan hoito aloittaa suun kautta otettavalla lääkkeellä, ja tilanne on tarkistettava 1–3 vuorokauden päästä. Keskipitkä- tai pitkävaikutteiset kalsiumkanavan salpaajat ovat hyviä lääkkeitä. Lyhytvaikutteista nifedipiiniä ei saa käyttää.Käypä hoito == Hoito == Hoito on hätätilanteessa suonensisäinen lääkitys esimerkiksi nitroprussidilla, labetalolilla tai klonidiinillä. Klonidiini ei kuitenkaan auta feokromosytoomassaCatapresan® valmisteyhteenveto . Verenpainetta seurataan toistuvasta ja joskus invasiivisesti eli valtimonsisäisesti. Joskus tarvitaan tehohoitoa. Jos elinvaurioita ei ole, voidaan hoito aloittaa oraalisella lääkityksellä. Siihen sopivat erityisesti keskipitkä- tai pitkävaikutteiset kalsiumkanavansalpaajat. Hypertensiivisen kriisin akuutti hoidon jälkeen aloitetaan pysyvä lääkitys. ==Lähteet== Luokka:Sydän- ja verisuonitaudit
Ahvenanmaan valtuuskunta

Ahvenanmaan valtuuskunta () on maakunnan ja muun valtakunnan yhteinen toimielin, jonka virkakieli on ruotsi. Sen tehtävänä onAhvenanmaan itsehallintolaki. * antaa pyynnöstä lausuntoja valtioneuvostolle, ministeriöille, maakuntahallitukselle ja maakunnan tuomioistuimille * ratkaista erimielisyydet uusista kauppamerenkulun väylistä ja valtionhallinnon tarvitsemista maa-alueista * toimittaa tasoitus, jolla katetaan maakunnan itsehallinnosta aiheutuvat menot * vahvistaa ennakko vuosittain toimitettavasta tasoituksesta * vahvistaa verohyvitys eli maakunnalle kuuluva osuus tulo- ja varallisuusverosta, jos se ylittää 0,5 prosenttia koko maan vastaavista veroista * myöntää poikkeuksellisen suuriin kertamenoihin tarvittavat määrärahat ja erityinen avustus taloudellisten häiriöiden estämiseksi tai poistamiseksi sekä kustannusten kattamiseksi tuhoisasta luonnontapahtumasta, ydinonnettomuudesta, öljypäästöstä tai muusta niihin rinnastettavasta tapahtumasta. Valtuuskunnan puheenjohtajana ja varapuheenjohtajana toimii henkilö, jonka tasavallan presidentti tehtävään määrää sovittuaan siitä maakuntapäivien puhemiehen kanssa. Valtuuskunnassa on neljä jäsentä, joista valtioneuvosto valitsee kaksi ja maakuntapäivät kaksi. Lisäksi ne valitsevat kullekin jäsenelle kaksi varamiestä. Valtuuskunnalla on myös oikeus kuulla asiantuntijoita. Päätösvaltainen tämä toimielin on vain täysilukuisena. Maakuntapäivien valitsemien edustajien kustannuksista vastaa maakunta ja muista kuluista Suomen valtio ==Lähteet== Luokka:Suomen hallinto Luokka:Ahvenanmaan politiikka
Langøya

thumb|Langøyan sijainti Langøya on saari Nordlandin läänissä Pohjois-Norjassa. Saaren pinta-ala on 850 km² ja se on Norjan kolmanneksi suurin. Langøya on osa Vesterålenin saariryhmää. Sørøya jakautuu Bøn, Øksnesin, Sortlandin ja Hadselin kuntien kesken. Saaren korkein piste on Snøkolla, 763 metriä. Saarella asuu 15 844 henkilöä (2001).Store Norske Leksikon: Langøya – øy i Nordland . Viitattu 14. heinäkuuta 2013. Fv915 Nordland c.jpg| IMG 1578a - Lifjorden.jpg|Lifjorden Fra Frøskeland mot Ræka - IMG 0316a.jpg|Näkymä lähellä Frøskelandia Map-of-Lofoten-and-Vesteraalen.svg|Kartta alueesta == Lähteet == Luokka:Norjan saaret Luokka:Nordlandin läänin maantiede
Ohjaajien olohuone

Ohjaajien olohuone on Suomen Nuorisoseurat ry:n rekisteröimä koulutusmuoto. == Yleisesti == Ohjaajien olohuone on ohjaajahuollon malli, jonka tarkoituksena on tarjota ohjaajille mahdollisuus vertaistukeen, virkistäytymiseen ja uusiin virikkeisiin ohjaamista varten. Ohjaajien olohuoneissa ohjaajat tai ohjaamisesta kiinnostuneet kokoontuvat jakamaan kokemuksiaan sekä saamaan että viemään eteenpäin tietoa ja virikkeitä. Ohjaajien olohuoneet voivat sisältää muun muassa ajankohtaisista asioista keskustelua, omien ohjaajakykyjen tiedostamista ja niiden parantamista, kevyeen liikkumiseen liittyviä ohjelmanumeroita sekä yhteistä rentoutumista. Ohjaajien olohuoneella ei ole yhtä valmista mallia vaan jokainen tapaaminen voidaan suunnitella oman näköisekseen. Yhdistävänä tekijänä ja kantavana pohja‐ajatuksena on ohjaajien kohtaaminen. == Kohderyhmä == Ohjaajien olohuoneen kohderyhmään kuuluvat nuorisoseuroissa toimivien projektien, kerhojen, ryhmien ja tapahtumien ohjaajat ja vetäjät, joilla on halua ja motivaatiota kehittää sekä itseään ohjaajana että ohjaamaansa toimintaa. Näin ollen kohderyhmä ei ole sidottu ikään tai sukupuoleen, vaan omaan haluun ja kiinnostukseen. Mukaan ovat tervetulleita myös ohjaajana aiemmin toimineet tai ohjaamisesta kiinnostuneet nuoret ja aikuiset. == Palvelun tarve == Ohjaajien kohtaaminen ja ohjaajahuolto virkistäytymisen ja uusien virikkeiden parissa edistää ohjaajan jaksamista ja motivaatiota. Siksi on tärkeää, että ohjaajahuolto tuodaan sinne, missä itse ohjaajakin on. Ohjaajien Olohuoneen tarkoituksena onkin, että tapaamisia järjestetään ohjaajien omalla paikkakunnalla tai lähialueella sekä tapahtumissa, jonne ohjaajat tulevat yksin tai ryhmänsä kanssa. == Järjestäminen == Ohjaajien olohuone‐toimintaa voidaan järjestää toiminta‐alueen tarjoamat mahdollisuudet ja tarjonta huomioon ottaen. Ohjaajien olohuone -toimintaa järjestetään nuorisoseurajärjestön valtakunnallisissa tapahtumissa. Luokka:Nuorisoseurat Luokka:Suomen koulutus
Borodino-luokka (taistelulaiva)

Borodino-luokka oli Venäjän keisarikunnan laivaston viiden pre-dreadnought- taistelulaivan muodostama alusluokka. Luokan alukset valmistettiin 1899-1905 Itämeren alueen telakoilla. == Alukset == Alukset muistuttivat edeltänyttä Tsesarevichia, mutta niiden panssarointi oli erilainen. Panssarivyö oli ohuempi ja sen korkeus oli 30 senttimetriä matalampi. Samoin kolmituumainen pää- ja yläkannen välinen yhdentoista naulan tykkejä suojaava panssarointi oli lähes arvoton. Yläkannella patterin suojana oli ainoastaan 2,5- 1,5 tuuman panssari ja pääkansikin oli vain kaksituumainen ja alakansi 1,5 - 1 tuumaan. Torpedovyö oli ainoastaan 1,25 tuumaa paksu ja sitä ei ollut kytketty alakanteen kaarena, vaan kapeana liitoksena.Gardiner, Robert s. 184 Borodino- luokan taistelulaivat Nimi Telakka Kölinlasku Vesille Valmis Kohtalo Borodino Amiraliteetin uusi telakka, Pietari 23. toukokuuta 1900 8. syyskuuta 1901 elokuu 1904 upotettu Tsusiman taistelussa Imperator Aleksandr III Itämeren telakka, Pietari 23. toukokuuta 1900 3. elokuuta 1902 1904 upotettu Tsusiman taistelussa Knjaz Suvorov Itämeren telakka, Pietari 8. syyskuuta 1901 25. syyskuuta 1902 heinäkuu 1904 upotettu Tsusiman taistelussa Orjol Krondstadtin telakka, Pietari 1. kesäkuuta 1900 19. heinäkuuta 1902 1904 vallattu Tsusiman taistelussa Slava Itämeren telakka, Pietari 1. marraskuuta 1902 29. elokuuta 1903 lokakuu 1905 miehistönsä upottama 1917 Muhun taistelussa == Lähteet == * === Viitteet === *
Skal (virvoitusjuoma)

Skal (スコール Squall) on japanilainen virvoitusjuoma, jota valmistetaan Miyakonojossa, Miyazakin prefektuurissa. Skalin myynti aloitettiin vuonna 1972, jolloin sitä oli saatavilla jogurtinmakuisena. Juoman nykyisenä markkinoijana toimii MINAMI NIHON RAKUNO KYODO Co.LTD. ==Makuvaihtoehdot== * Chardonnay ja Cabernet Skal * Water Skal * Mango Skal * Hinata Summer Skal * Ramune Skal * One Fruit Skal * Valencia Orange Skal * Melon Skal * Dance Skal * Nagano Skal * Blue Skal * Lychee Skal * Orange Skal ==Lähteet== Luokka:Virvoitusjuomamerkit Luokka:Japanilaiset juomat
Kurtén

Kurtén tai Kurten on seuraavien suomalaisten henkilöiden sukunimi: *Bertel Kurtén, Ranskan muukalaislegioonassa 1920-luvulla palvellut sotilas ja muistelmakirjailija *Björn Kurtén (1924–1988), paleontologi ja kirjailija, professori *Fredrik Wilhelm Kurtén (1834–1913), juristi, Naantalin postinhoitaja ja pormestari *Joachim Kurtén (1836–1899), pankinjohtaja, kauppaneuvos, valtiopäivämies *Karl Kurtén (1867–1940), liikemies ja varakonsuli, Joachim Kurténin poika *Martin Kurtén (1935–2013), näyttelijä, kääntäjä ja teatterinjohtaja *Torsten Kurtén (1871–1966), evesrsti ja toimitusjohtaja *Uno Kurtén (1845–1927), valtiopäivämies, kollegiasessori, vakuutusyhtiöjohtaja. ==Katso myös== *Kürten
Kürten (täsmennyssivu)

Kürten ja Kuerten viittaavat seuraaviin asioihin: * Kürten, kaupunki Saksassa Nordrhein-Westfalenissa ==Sukunimi Kürten == * Carlernst Kürten (1921–2000), saksalainen kuvanveistäjä * Franz Peter Kürten (1891–1957), saksalainen kirjailija * Jessica Kürten (s. 1969), irlantilainen esteratsastaja * Kurt Kürten (1920–1993), saksalainen runoilija * Peter Kürten (1883–1931), saksalainen sarjamurhaaja, ”Düssedorfin vampyyri” * Wilhelm Kürten (s. 1905), saksalainen näyttelijä ==Sukunimi Kuerten== * Gustavo Kuerten (s. 1976), brasilialainen tennispelaaja * Luiz Kuerten (s. 1946), brasilialainen poliitikko ==Katso myös== *Kurtén Luokka:Sukunimet
Solo (virvoitusjuoma)

Solo on Schweppes Australian valmistama hiilihapotettu sitruunanmakuinen virvoitusjuoma. Soloa on myyty Australiassa vuodesta 1973 lähtien. Sen inspiraationa olivat pubeissa tarjotut sitruunajuomat. Solo on sitruunajuomien markkinajohtaja Australiassa, ja sen markkinaosuus kasvoi 30 prosentilla vuonna 2007. Soloa on pidetty hyvin maskuliinisena juomana, mikä on näkynyt monissa sen televisiomainoksissa, joissa näytetään avointa mieskuvaa ja joista viimeisimmässä aiheena on "Game On". Vuonna 2012 elvytettiin Solo-mieshahmo 1900-luvulta osana uutta Solon mainoskampanjaa. == Tuotteet == Tavallisen Solon lisäksi juomasta on olemassa muunnelmia. Viimeisin Solon juomavalikoimaan tullut makuvaihtoehto on Solo Strong, joka sisältää guaranaa sekä kofeiinia. * Solo Original Lemon * Solo Lemon & Lime * Solo Sub (sokeriton) * Solo Guarana * Solo Low Carb * Solo Strong === Kansainväliset markkinat === Cadbury Schweppes myi Yhdysvalloissa Coolah Energy -nimistä energiajuomaa Solon innoittamana. Sen iskulause oli: "Energy from Down Under". Sen yhtenä ainesosana oli boronia, sitruskasvi, jota käytetään maailmanlaajuisesti enemmän kukka-asetelmana kuin hedelmänä. Cadbury Schweppes myi Yhdysvalloissa myös samankaltaista sitruunajuomaa nimellä Rondo 1970- ja 1980-luvun taitteessa. ==Lähteet== Luokka:Virvoitusjuomamerkit Luokka:Australialaiset juomat
Uno Kurtén

Uno Alexander Kurtén (21. helmikuuta 1845 Koivulahti – 6. lokakuuta 1927 Helsinki) oli suomalainen vakuutusjohtaja, joka sai kollegiasessorin arvonimen 1880.Kuka kuka oli Viitattu 19.1.2018. Uno Kurténin vanhemmat olivat rovasti Nils Ferdinand Kurtén ja Aurora Erika Tihlman ja puoliso vuodesta 1870 Ella Sofia Matilda Avellan (k. 1927). Kurtén tuli ylioppilaaksi 1863 ja valmistui filosofian maisteriksi 1869 ja opettajankandidaatiksi 1872. Hän oli Haminan kadettikoulun matematiikan opettaja 1870–1881 ja vakuutusyhtiö Kalevan toimitusjohtaja 1881–1925. Lisäksi hän oli perustamassa Suomen Merivakuutusosakeyhtiötä, Vakuutusosakeyhtiö Fenniaa ja Suomen Jälleenvakuutusosakeyhtiötä. Hän oli porvarissäädyssä Raahen edustaja valtiopäivillä valtiopäivillä 1894 ja 1899, Ruotsalaisessa puolueessa.Ylioppilasmatrikkeli 1853–1899 Viitattu 7.11.2020.Otavan Iso tietosanakirja, Otava 1968, osa 4, s. 1681. Kurtén kuului myös jäsenenä Haminan ja Helsingin kaupunginvaltuustoihin ja oli Konkordia-liiton hallituksen ensimmäinen puheenjohtaja 1891–1900. Kurténin tytär oli Helsingin seurapiireissä vaikuttanut markiisitar Elna de Prado (1873–1961). ==Lähteet== Luokka:Suomalaiset yritysjohtajat Luokka: Suomalaiset opettajat Luokka: Helsingin kaupunginvaltuutetut Luokka: Haminan kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1845 syntyneet Luokka:Vuonna 1927 kuolleet
Chikuma (1938)

Chikuma () oli keisarillisen Japanin laivaston vuonna 1939 valmistunut Tone- luokan raskas risteilijä toisessa maailmansodassa, kunnes miehistö upotti Samarin saaren taistelussa vaurioituneen aluksensa 25. lokakuuta 1944. == Valmistus == Alus tilattiin vuoden 1932 hankinnoissa Mitsubishin Nagasakin telakalta, missä köli laskettiin 1. lokakuuta 1935. Alus laskettiin vesille 19. maaliskuuta 1938 ja valmistui 20. toukokuuta 1939.Whitley 1996 s. 185 == Palvelus == Vuoden 1941 lopulla Chikuma muodosti sisaraluksensa Tonen kanssa 8. risteilijäviirikön, joka otti osaa hyökkäykseen Pearl Harboriin 7. joulukuuta. Alus osallistui viirikön mukana hyökkäykseen Wakelle ja saaren kukistuttua palasi Kuren laivastotukikohtaan.Whitley 1996 s. 186 Vuoden 1942 alussa alus osallistui Hollannin Itä-Intian valtaukseen hyökättäessä Jaavalle. Helmikuussa 1942 alus suojasi Darwiniin iskenyttä lentotukialusosastoa ja maaliskuussa se osallistui Yhdysvaltain laivaston hävittäjän USS Edsallin upottamiseen. Maaliskuussa se kuului vielä amiraali Nagumon Intian valtamerelle iskeneeseen laivastoon, joka hyökkäsi myös Ceylonille. Alus palasi Tyynellemerelle, missä se osallistui Midwaylle tehtyyn hyökkäykseen toukokuussa. Kesällä 1942 alus osallistui Guadalcanalin operaatioihin. Santa Cruzin taistelussa alukseen osui lokakuussa viisi USS Hornetin lentokoneiden pudottamaa pommia. Alus oli Salomonin saarten alueella, missä se vaurioitui 5. marraskuuta ilmahyökkäyksessä Simpsonin satamaan Rabaulilla. Vuoden 1944 alussa alus oli 7. risteilijäviirikössä, joka iski helmikuussa Intian valtamerelle Australian ja Adenin väliselle laivareitille. Isku kuitenkin keskeytyi yhden liittoutuneiden aluksen upottamisen jälkeen. Tyynellemerelle palattuaan alus osallistui Filippiinien meren taisteluun. Lokakuussa 1944 se kuului Leytenlahden taistelussa amiraali Kuritan keskiseen osastoon. Samarin taistelussa alus alukseen osui 25. lokakuuta Yhdysvaltain laivaston lentokoneiden laukaisema torpedo, minkä jälkeen miehistö upotti aluksensa. == Lähteet == * === Viitteet === Luokka:Filippiinienmeren hylyt Luokka:Tone- luokan risteilijät Luokka:Japanilaiset toisen maailmansodan risteilijät Luokka:Mitsubishi
Buffalo Bandits

Buffalo Bandits on yhdysvaltalainen sisälacrossen ammattilaisseura, joka pelaa National Lacrosse Leaguessa. Joukkue on perustettu vuonna 1991 ja se on voittanut NLL:än mestaruuden neljä kertaa. Bandits pelaa kotiottelunsa First Niagara Centerissä, New Yorkin Buffalossa. Banditsin omistaa samainen yhtiö, joka omistaa buffalolaisen NHL-seuran, Buffalo Sabresin. Bandits on NLL:än ensimmäinen joukkue, joka voitti ensimmäisellä kaudellaan sarjan mestaruuden. Vuonna 2012 Banditsistä tuli NLL:än toiseksi vanhin joukkue Philadelphia Wingsin jälkeen. == Lähteet == Luokka:Buffalon (New York) urheilu Luokka:Yhdysvaltalaiset haavipalloseurat
Triangelnin rautatieasema

Triangeln on vuonna 2010 avattu rautatieasema Ruotsin Malmössä. Asema on Skånen Pågatågen-lähijunien ja Kööpenhaminaan liikennöivän Öresundstågenin käytössä. Aseman lähistöllä sijaitsevat Pyhän Johanneksen kirkko ja Triangelnin kauppakeskus. Triangelnin asema on maanalainen ja se on osa Malmön Citytunnelnia. Tiedosto:Triangelns station 1.jpg|Aseman laiturialuetta Tiedosto:Triangeln North entrance.JPG|Pohjoinen sisäänkäyntiaula Luokka:Ruotsin rautatieliikennepaikat Luokka:Malmön rakennukset ja rakennelmat
Yleisluistelun Pohjoismaiden-mestaruuskilpailut 1919

Yleisluistelun Pohjoismaiden-mestaruuskilpailut järjestettiin ensimmäisen kerran Norjan Kristianiassa 13.-14. helmikuuta 1919. Kilpailu korvasi maailmansodan jäljiltä tauolla olleet Maailman- ja Euroopan- mestaruuskilpailut. Mestaruus ratkesi sijalukupistein. PM-kilpailut järjestettiin vuosittain 1919-1922, jonka jälkeen ne lakkautettiin MM- ja EM- kisojen palattua ohjelmaan. 1950-luvulla järjestettiin kolmet PM-kilpailut 1951, 1953 ja 1955. === Miesten yleismestaruus === Sija Kilpailija Maa 500 m # 5 000 m # 1 500 m # 10 000 m # Pisteet 1 Arvo Tuomainen 45,3 2 8.42,9 1 2.25,6 2 18.16,0 2 7 2 Kristian Strøm 44,8 1 8.47,5 2 2.24,9 1 ? 4 8 3 Eric Blomgren 20 4 Julius Skutnabb 47,5 15 8.52,5 4 2.28,2 4 18.28,5 6 28 8 Waldemar Bergström 50,1 26 8.48,4 3 2.32,1 12 18.06,1 1 (42) 13 Ilmari Danska 47,8 18 9.11,3 12 2.32,1 12 18.55,5 11 (53) == Lähteet == * Suomen urheilutietäjien artikkeli * Helsingin Sanomat 18.7.1955 * Suomalaisluistelijat arvokisoissa Luokka:Pikaluistelun Pohjoismaiden-mestaruuskilpailut Luokka:Vuoden 1919 pikaluistelu Luokka:Norjan urheilutapahtumat Luokka:Norjan pikaluistelu Luokka:Oslon urheilu
Kohde (televisiosarja)

Kohde () on yhdysvaltalainen Jonathan Nolanin luoma rikosdraamasarja. Sen esittäminen alkoi Yhdysvalloissa CBS-televisiokanavalla 22. syyskuuta 2011. Suomessa sarjaa esitettiin MTV3-kanavalla 20:nnestä helmikuuta 2013 alkaen. CBS ilmoitti sarjan lopettamisesta viidennen tuotantokauden jälkeen. Päätösjakso esitettiin 21. kesäkuuta 2016. == Näyttelijät == == Tarina == Sarja kertoo kuolleeksi luullusta entisestä CIA-agentista ja Yhdysvaltain armeijan erikoisjoukkojen sotilaasta John Reesestä (Jim Caviezel), joka lyöttäytyy yhteen salamyhkäisen miljardöörin Harold Finchin (Michael Emerson) kanssa estääkseen suunnitteilla olevia väkivaltarikoksia New Yorkissa. Finch oli kehittänyt terroristien ja epäilyttävien tapahtumien seuraamiseen tietotekniikkaa hyödyntävän maanlaajuisen valvontalaitteiston, joka pyrkii tunnistamaan epäilyttäviä henkilöitä ja ehkäisemään terroritekoja ennalta. Hallitus käyttää järjestelmää terrorismin ehkäisemiseen. Järjestelmä pystyy myös ennakoimaan tavallisiin ihmisiin kohdistuvia väkivaltarikoksia, mutta hallitus ei ole sellaisesta toiminnasta kiinnostunut. Finch käyttää hallituksen tietämättä luomaansa järjestelmää henkirikosten ehkäisemiseen ja uhrien pelastamiseen yhdessä Reesen kanssa. Heillä on käytettävissään ainoastaan tulevan rikoksen uhrin tai rikoksen tekijän henkilötunnus. Reeseä metsästää NYPD:n väkivaltarikosyksikön tutkija Joss Carter (Taraji P. Henson). Korruptoitunut etsivä Lionel Fusco (Kevin Chapman) toimii Reesen vastentahtoisena myyränä poliisivoimissa. == Tuotanto == CBS kertoi tilanneensa sarjan Kohde toukokuussa 2011. Saman vuoden kesäkuussa CBS ilmoitti sarjan alkavan 22. syyskuuta 2011. CBS ilmoitti tilanneensa toisen tuotantokauden 14. maaliskuuta 2012 ja kolmannen 27. maaliskuuta 2013. Ennen kolmatta kautta kerrottiin sivurooleissa esiintyvien Sarah Shahin ja Amy Ackerin nousevan pysyviin rooleihin. CBS tilasi neljännen tuotantokauden 13. maaliskuuta 2014 ja viidennen, viimeisen kauden 11. toukokuuta 2015. == Soundtrack == Sarjasta on julkaistu kolme musiikkikoostetta: * Person of Interest — Original TV Soundtrack (2012) * Person of Interest: Season 2 — Original TV Soundtrack (2014) * Person of Interest: Seasons 3 and 4 — Original TV Soundtrack (2016) == Vastaanotto == CBS kertoi Kohteen saaneen parhaat arvostelut draamasarjojen koenäytöksissä yli 15 vuoteen. Rotten Tomatoes antoi sarjalle arvosanaksi 92 % ja Metacritic antoi pisteiksi 66/100. TV.comin arvostelija Tim Surette piti ensimmäisen kauden jaksoa "Many Happy Returns" yhtenä sarjan parhaista, sillä se keskittyi Caviezelin roolisuoritukseen sekä hahmojen tutkimiseen. Helsingin Sanomain Juho Typpö kehui sarjaa vuoden 2022 lopulla ja mainitsi, että se on luettu ”peräti parhaiden scifisarjojen joukkoon”.Typpö, Juho: Westworld lässähti, mutta muistatko sen tekijän aiemman ja paljon paremman sarjan? (Kolumni.) Helsingin Sanomat 21.12.2022. == Lähteet == ==Aiheesta muualla== * * Kohde TV.comissa Luokka:2010-luvun yhdysvaltalaiset rikossarjat Luokka:Seulonnan keskeiset artikkelit Luokka:CBS:n televisio-ohjelmat
Beasts of the Southern Wild

Beasts of the Southern Wild on yhdysvaltalainen draamaelokuva vuodelta 2012. Sen on ohjannut Benh Zeitlin ja käsikirjoittanut Lucy Alibar ja Benh Zeitlin. Elokuva perustuu Alibarin näytelmään Juicy and Delicious. Elokuva sai neljä Oscar -ehdokkuutta kategorioissa paras elokuva, ohjaus, sovitettu käsikirjoitus ja naispääosa (Quvenzhané Wallis). Wallis on kaikkien aikojen nuorin parhaasta naispääosasta ehdolla ollut; hän oli ehdokkuusaikana 9-vuotias ja elokuvan kuvauksissa vasta kuusivuotias. == Näyttelijät == ==Lähteet== == Aiheesta muualla == * Viralliset sivut * * Beasts of the Southern Wild Box Office Majossa * Beasts of the Southern Wild Rotten Tomatoesissa * Beasts of the Southern Wild Metacriticissä Luokka:Vuoden 2012 yhdysvaltalaiset elokuvat Luokka:Yhdysvaltalaiset fantasiaelokuvat Luokka:Yhdysvaltalaiset näytelmiin perustuvat elokuvat Luokka:Yhdysvaltalaiset draamaelokuvat Luokka:Searchlight Picturesin elokuvat Luokka:Fantasiadraamaelokuvat
Lenta

Lenta () on eräs Venäjän suurimpiin kuuluva, viikon jokaisena päivänä aukioleviin suurmyymälöihin keskittynyt vähittäiskauppaketju. Yhtiö on kotoisin Pietarista, missä se perustettiin vuonna 1993. Vuoden 2014 alussa Lenta-ketjuun kuului oli 122 hypermarkettia, joilla se oli läsnä 63 kaupungissa Venäjällä. Henkilökuntaa yhtiöllä oli tällöin jo yli 20 000\. Lentan liikevaihto on kasvanut nopeasti: yhtiön myynti oli noussut vuoden 2004 noin 11,2 miljardista ruplasta vuonna 2013 jo 144,3 miljardiin ruplaan. Kesko myi Lentalle vuoden 2016 loppupuolella Venäjän päivittäistavaraliiketoimintansa noin 158 miljoonan euron kauppahintaan, johon sisältyivät Keskon 11 ruokakauppaa Pietarin ja Leningradin alueella, kolme tonttia Moskovan ja Leningradin alueilla sekä hallinto- ja tukitoimintoja. Venäjän vähittäiskaupassa Lentan suurimpiin kilpailijoihin kuuluvat muun muassa venäläiset pörssiyhtiöt X5, Magnit ja Diksi omilla suurmyymälöillään, saksalainen kauppajätti Metro AG (Metro Cash & Carry -myymälät) sekä ranskalainen kauppaketju Auchan. Lentan pääomistajia ovat yhdysvaltalainen pääomasijoitusrahasto TPG Group noin 34 %:n ja Euroopan jälleenrakennus- ja kehityspankki noin 7,40 %:n omistusosuudella. == Lähteet == == Aiheesta muualla == * Lenta Luokka:Venäläiset pörssiyhtiöt Luokka:Venäläiset kauppaketjut Luokka:Elintarvikekaupat
Kohde

Kohde tarkoittaa seuraavia asioita: * objekti, tekemisen kohde * Kohde, yhdysvaltalainen rikosdraamasarja.
Alibi (EP)

Alibi on Koljosen tiekiista- ja Kuolleet Leskiset -yhtyeiden julkaisema split- EP, joka ilmestyi 9. kesäkuuta 2009. Levyn A-puoli on Koljosen tiekiista -yhtyeen ensimmäinen julkaistu studioäänite. EP:n on äänittänyt ja miksannut Miitri Aaltonen Music Bros -studiolla Imatralla. Alibi-EP:stä julkaistiin rajoitettu 500 kappaleen painos, joka on myyty loppuun. EP on äänitetty studiolivenä lukuun ottamatta lauluosuuksia, jotka on äänitetty erikseenDiscogs – Alibi–EP. Levyllä kuultavissa yhtyeissä vaikuttaa jäseniä Kotiteollisuus- ja Viikate -yhtyeistä. Heidän mukaansa EP on tehty kunnianosoitukseksi vanhoille punk -yhtyeille, ’’Kumarrellen jokaiseen suuntaan, missä punkia on tehty’’Soundi – Viikate ja Kotiteollisuus punkhommissa. == Kappaleet == ;A-puoli: Koljosen tiekiista # Aina sattuu kun tapahtuu # Asia vilpitön # Peace-politiikkaa! # Puumerkki # Tunnelma pilalla (ja paha mieli) ;B-puoli: Kuolleet Leskiset # * Musta aurinko nousee # Dokumentti # 3.30 == Kokoonpanot == ;Koljosen tiekiista * Koljonen – laulu, kitara * Hartikainen – basso * Lehto – rummut ;Kuolleet Leskiset * J. Leskinen – laulu * J. Leskinen – rummut * J. Leskinen – basso * J. Leskinen – rytmikitara * J. Leskinen – soolokitara ;Tuotanto * Konelan Veljekset – taustalaulu (A1 – A5) * Miitri Aaltonen – äänitys ja miksaus (Music Bros / Imatra, 1. – 2. huhtikuuta 2009) * Mika Huotari – valokuvat * Ari Taiminen – kannen suunnittelu == Lähteet == Luokka:Vuoden 2009 EP:t Luokka:Koljosen tiekiistan albumit
Juttukierrätys

Juttukierrätys (myös juttujen kierrätys tai aineiston kierrätys) tarkoittaa saman aineiston julkaisemista joko täysin samanlaisena tai vähän muunneltuna eri viestintävälineissä. Esimerkiksi sama kirjoitus voidaan taittaa eri tavoin ja julkaista eri kuvin ja otsikoin varustettuna useissa sanomalehdissä. Juttukierrätystä harjoitetaan tavallisesti samaan lehtiyhtymään kuuluvissa julkaisuissa. Myös saman uutistoimiston toimittajien kirjoittamia uutisia tai artikkeleita saatetaan kierrättää. Esimerkiksi ulkomailla työskentelevän toimittajan uutisia ja artikkeleita saatetaan kierrättää. Sanomalehdissä julkaistut valokuvat ovat olleet jo pitkään kierrätyksessä. Juttukierrätys liittyy mediakonvergenssiin ja konsernijournalismiin. == Arvostelu == Juttukierrätys on herättänyt arvostelua. Julkisuudessa esimerkiksi Journalistiliiton puheenjohtaja Arto Nieminen on ilmaissut huolen viestimien omistuksen keskittymisestä ja sisältöyhteistyön lisääntymisestä, minkä takia samoja juttuja kierrätetään eri julkaisuissa. Jos lehdistön sisältö yksipuolistuu, Niemisen mukaan vahvat maakunnalliset viestijät menettävät vahvinta ominaisuuttaan eli paikallisuutta. Sananvapaus kaventuu, koska viestintäkentän ääni yhdenmukaistuu. Niin sanottua ”leikkaa-liimaa journalismia” tutkineen Laura Juntusen mukaan ulkopuolisten vaikuttajien, PR- koneiston, valta on kasvussa. Samat uutissisällöt kiertävät enenevästi viestimien sisällä ja tiedotusvälineet ovat yhä riippuvaisempia toistensa tarjonnasta. Näin ollen tulevaisuudessa lukijoiden on entistä vaikeampaa arvioida tiedon alkuperää ja paikkansapitävyyttä. Jos kierrätettyjen sisältöjen vastapainoksi ei tule uutta luovaa juttutuotantoa, Juntusen mukaan vapaa tiedonvälitys typistyy. Riskinä on, että journalismin riippumattomuus vaarantuu ja ulkopuolisten toimijoiden valta uutisten määrittelijöinä kasvaa. Suomen arvostelijain liiton tietojen mukaan kaikkiaan 34 sanomalehteä julkaiseva Alma Median osa Alma Aluemedia julkaisee osan taidearvosteluistaan useissa eri lehdissään. Liiton mukaan Aluemedia on ryhtynyt karsimaan taiteesta kirjoittavia kriitikkojaan ja samojen kirjoittajien tekstejä käytetään kaikissa lehdissä. Vuoden 2013 alusta Alma Aluemedia liittyi lehtijuttujen kierrätysrinkiin Pohjalaista ja Ilkkaa julkaisevan Ilkka-yhtymän kanssa. Myös Turun Sanomat ja Kaleva ovat liittymässä samaiseen rinkiin. == Lähteet == * *Sederholm, Eeva: Juttukierrätystä ja konsernijournalismia. Teoksessa === Viitteet === Luokka:Journalismi
Braessin paradoksi

Braessin paradoksi on ehdollinen matemaattinen paradoksi. Sen mukaan verkostoon lisätty uusi yhteys ei välttämättä paranna verkoston toimintatehoa, vaan saattaa myös vähentää sitä. Esimerkiksi uuden tien rakentaminen saattaa aiheuttaa liikenteen kokonaistilanteen pahenemisen. ==Esimerkki== Kuvitellaan kuvan mukainen tieverkosto. 4000 autoilijaa haluaa päästä alusta (START) loppuun (END). Matka-aika STARTista A:han on T/100, jossa T on reitin valitsevien autoilijoiden määrä. Matka STARTista B:hen on vakio 45 minuuttia. Ilman yhteyttä A:n ja B:n välillä molemmat reitit ovat yhtä hyviä ja matkustajat jakautuvat tasaisesti kummallekin. Tällöin kunkin autoilijan matka-ajaksi tulee \tfrac{2000}{100} + 45 = 65 minuuttia. Jos nyt välille A-B rakennetaan nollan minuutin yksisuuntainen pikayhteys, pahenee tilanne. Kukaan ei tule valitsemaan STARTin ja B:n välistä reittiä, koska reitti START-A-B kestää pahimmassa tapauksessa 40 minuuttia, joka on kuitenkin vähemmän kuin 45 minuuttia. Tultuaan A:han kaikki kuljettajat valitsevat mieluiten jatkoreitin B-END joka kestää enimmillään 40 minuuttia. Kaikki kuljettajat kulkevat siis reitin START-A-B-END, jonka matka-aika on 40+40=80 minuuttia. Uusi pikayhteys pidentää siis kaikkien autoilijoiden matka-aikaa. ==Kirjallisuutta== * D. Braess, Über ein Paradoxon aus der Verkehrsplanung. Unternehmensforschung 12, 258–268 (1969) * Katharina Belaga-Werbitzky: „Das Paradoxon von Braess in erweiterten Wheatstone-Netzen mit M/M/1-Bedienern“ ISBN 3-89959-123-2 * A. D. Irvine. How Braess's Paradox Solves Newcomb's Problem. International Studies in Philosophy of Science, Vol. 7 (1993), no. 2, 145–164. * R. Steinberg och W.I. Zangwill. The Prevalence of Braess's Paradox. Transportation Science, Vol. 17 (1983), no. 3, 301–318. * T. Roughgarden. "The Price of Anarchy." MIT Press, Cambridge, MA, 2005. Luokka:Matemaattiset paradoksit
Leatherman (henkilö)

Leatherman (n. 1839–1889, suomeksi Nahkamies) oli kulkuri, joka pukeutui nahkavaatteisiin ja vaelsi vuosikausia Connecticut- ja Hudsonjokien välisellä alueella. Leathermanin taustasta ei tiedetä juuri mitään, mutta hän oli ehkä alun perin kanadanranskalainen tai ranskalainen, koska hän osasi puhua ranskaa. Leatherman kulki lähes 600 kilometrin pituista reittiä Uuden- Englannin Connecticutissa ja osan matkaa New Yorkin osavaltion puolella. Yhteen lenkkiin kului 34–36 päivää, jonka jälkeen hän aloitti saman alusta. Hän asui reittinsä varrella luolissa ja kivenkoloissa, joita kutsutaan nykyään nimellä leatherman caves. Ihmiset suhtautuivat häneen yleensä ystävällisesti ja antoivat hänelle ruokaa. Muutamat kaupungit tekivät irtolaislakiin poikkeuksen Leathermania varten, jotta hän sai kulkea vapaana. Keväällä 1888 Uutta-Englantia koetteli yksi Yhdysvaltojen historian pahimmista lumimyrskyistä.The Great Blizzard of 1888, theatlantic.com Leatherman selvisi siitä luultavasti pitämällä tulta luolassaan, mutta hän kuoli seuraavana vuonna. Kuolinsyyksi todettiin suusyöpä. Nykyään suurimmat kaupungit, joiden läpi Leatherman kulki toistuvasti, ovat Bridgeport, New Haven ja Stamford. == Nahkamies populaarikulttuurissa == Yhdysvaltalainen grunge-yhtye Pearl Jam levytti kappaleen nimeltä ”Leatherman” vuonna 1998. ”Uuden-Englannin nahkamies” mainitaan J. Karjalaisen kappaleessa ”Mennyt mies” albumilta Et ole yksin (2013). == Lähteet == == Aiheesta muualla == * Dokumentti Leathermanista Youtube. Luokka:Eksentrikot Luokka:Yhdysvaltalainen kansanperinne Luokka:Tunnistamattomat henkilöt Luokka:Yhdysvaltalaiset henkilöt Luokka:Vuonna 1889 kuolleet Luokka:Syntymävuosi tuntematon
Kaprolaktaami

Kaprolaktaami (C6H11NO) on syklinen amidi eli laktaami. Yhdistettä käytetään pääasiassa nailonin tuotantoon. == Ominaisuudet == Kaprolaktaami on huoneenlämpötilassa värittömiä tai valkoisia kiteitä. Yhdiste liukenee hyvin veteen ja useisiin orgaanisiin liuottimiin. Vesiliuoksessa se voi hydrolysoitua aminokapronihapoksi. Yhdiste voi reagoida myös N- tai O-alkylaatiolla tai se voidaan halogenoida. Sula kaprolaktaami reagoi hapen kanssa muodostaen peroksidin.Josef Ritz, Hugo Fuchs, Heinz Kieczka & William C. Moran: Caprolactam, Ullmann's Encyclopedia of Industrial Chemistry, John Wiley & Sons, New York, 2011. Viitattu 14.02.2013 == Valmistus ja käyttö == Ensimmäisen kerran kaprolaktaamia valmistettiin 1899 aminoheksaanihapon kondensaatiolla. Nykyään suurin osa kaprolaktaamin valmistusmenetelmistä käyttää lähtöaineenaan sykloheksanonia. Sykloheksanoni reagoi hydroksyyliamiinin, hydroksyyliamiinisulfaatin tai hydroksyyliamiinifosfaatin kanssa muodostaen sykloheksanonioksiimia. Tämä välituotteena muodostuva oksiimi reagoi hapon kanssa Beckmann-toisiintumisella muodostaen kaprolaktaamia. Happona käytetään väkevää rikkihappoa tai oleumia. Muodostuva tuote puhdistetaan kiteyttämällä. Tätä reaktiota kaprolaktaamin valmistukseen käytti ensimmäisenä Otto Wallach. : Toinen tapa on valmistaa sykloheksanonioksiimia sykloheksaanin ja nitrosyylikloridin välisellä reaktiolla UV-valon läsnä ollessa. Näin valmistettu sykloheksanonioksiimi reagoi edelleen Beckmann-toisiintumisen mukaisesti kaprolaktaamiksi. Aikaisemmin yhdistettä valmistettiin hapettamalla sykloheksanolia sykloheksanoniksi, joka reagoi Baeyer–Villiger-reaktiolla peretikkahapon kanssa kaprolaktoniksi. Kaprolaktoni reagoi ammoniakin kanssa muodostaen kaprolaktaamia. Kaprolaktaamin tärkein käyttö on Nylon 6:n valmistus, jonka monomeeri se on. Muita käyttökohteita ovat muiden yhdisteiden, kuten L-lysiinin, valmistus ja polyuretaanien lisäaineena. == Lähteet == == Aiheesta muualla == *Human Metabolome Database (HMDB): Epsilon-caprolactam *Food Component Database (FooDB): Caprolactam *Kyoto Encyclopedia of Genes and Genomes (KEGG): epsilon-Caprolactam Luokka:Amidit Luokka:Heterosykliset yhdisteet
Hulda

Hulda on naisen etunimi, jolle on ehdotettu kolmea erilaista etymologiaa. Hepreaksi Hulda tarkoittaa kärppää, ja tämän niminen naisprofeetta mainitaan Raamatun Toisessa kuninkaiden kirjassa: Toisen teorian mukaan Hulda on Hildan rinnakkaismuoto ja juontuu siten muinaisskandinaavin taistelua tarkoittavasta sanasta hildr. Saksassa ja Skandinaviassa huld tarkoittaa lempeyttä, suopeutta ja uskollisuutta. Huldan päivä oli 20. helmikuuta suomalaisessa nimipäiväkalenterissa vuosina 1908–1928 ja Luulajan suomenkielisessä kalenterissa vuosina 1901–1918. Ortodoksisessa kalenterissa Huldan päivä on edelleen joulua edeltävänä sunnuntaina. Digi- ja väestötietoviraston nimipalvelun mukaan Hulda-nimen on helmikuuhun 2025 mennessä saanut 6 269 naista, joista huomattava enemmistö on syntynyt 1800-luvun lopulla tai 1900-luvun kahden ensimmäisen vuosikymmenen aikana. 1800-luvun lopulla Hulda nousi Suomessa muotinimeksi ilmeisesti vuonna 1877 arkkiveisuna julkaistun laulun Hjalmari ja Hulda saaman suosion takia.. == Tunnettuja Huldia == * Hulda Garborg (1862–1934), norjalainen kirjailija * Hulda Geiringer, Hilde Güden (1917–1988), itävaltalainen oopperalaulaja * Hulda Huima, oik. Minna- Kaisa Kallinen (s. 1984), suomalainen muusikko, media- ja esitystaiteilija * Hulda Keskinen (1893–1955), suomalainen näyttelijä * Hulda Kuustie (s. 2000), suomalainen jalkapalloilija * Hulda Nordenstreng (1879–1971), suomalainen liikkeenharjoittaja ja Edistyspuolueen kansanedustaja * Hulda Potila (1894–1968), suomalainen tekstiilitaiteilija ja kudonnan opettaja * Hulda Salmi (1879–1949), suomalainen kansakoulunopettaja ja SDP:n kansanedustaja * Hulda Vilhjálmsdóttir (s. 1971), islantilainen taidemaalari == Kuvitteellisia Huldia == * Juurakon Hulda, Hella Wuolijoen nimimerkillä Juhani Tervapää kirjoittama näytelmä, josta on tehty useita elokuvasovituksia * Hulda, Hildan sisar, kissa Gösta Knutssonin Pekka Töpöhäntä -kirjasarjassa == Nimen muita merkityksiä == * Hulda-palkinto, Audiovisual Finland -järjestön myöntämä vientipalkinto == Lähteet == Luokka:Etunimet
Lifeforce Records

Lifeforce Records on saksalainen levy-yhtiö, joka on erikoistunut metalcoren, death metalin sekä post-hardcore -musiikin julkaisemiseen. Levy-yhtiöllä on Yhdysvalloissa toimiva alajaos, Lifeforce America.http://rateyourmusic.com/label/lifeforce_records/ == Yhtyeet == * Abnormal Thought Patterns * At the Sounddawn * Confession * Deadlock * Destiny * Devilish Impressions * Dioramic * The Faceless * For the Imperium * Hackneyed * Hanging Garden * The Last Felony * Last Winter * Lifeforms * Miseration * Name * Nervecell * Night in Gales * Nightrage * Omnium Gatherum * Pigeon Toe * Raunchy * Seneca * Shear * Sons of Aeon * The Chant * This or the Apocalypse * Winterus === Entiset yhtyeet === * All That Remains * Between the Buried and Me * Beyond the Sixth Seal * The Blackout Argument * Burning Skies * By Night * Caliban * Cataract * Cipher System * Deadsoil * Death Before Disco * The Destiny Program * End This Day * Endstand * Enforsaken * Fall of Serenity * Fear My Thoughts * Hand to Hand * Heaven Shall Burn * Hell Within * Herod * Intronaut * Left to Vanish * Liar * Light Pupil Dilate * Mindfield * Nahemah * The Psyke Project * Raintime * Sunrise * Trivium * The Underwater * The Year of Our Lord * War From a Harlots Mouth * Withered == Lähteet == == Aiheesta muualla == * Lifeforce Recordsin kotisivu * Lifeforce American kotisivu Luokka:Saksalaiset levy-yhtiöt Luokka:Metallimusiikin levy-yhtiöt Luokka:Hardcore punk -levy-yhtiöt
Puolan pakolaishallitus

Puolan pakolaishallitus oli toisen maailmansodan aikana Lontoossa toiminut Vapaata Puolaa edustanut pakolaishallitus. Viralliselta nimeltään ”Puolan Tasavallan hallitus maanpaossa” () perustettiin syyskuussa 1939 Saksan ja Neuvostoliiton vallattua Puolan ja lopetettua Puolan toisen tasavallan, joka oli muodostettu vuonna 1918. Hallitus perustettiin Ranskassa, ensin Pariisissa ja sitten Angersissa. Ranskan kukistuttua hallitus siirtyi Lontooseen. Pakolaishallitus toimi Lontoossa vuoteen 1990 asti. == Historia == === Perustaminen === Puolan Tasavallan presidentti Ignacy Mościcki julkaisi asiasta tiedotteen Kutyn kylässä Ukrainassa lähellä Puolan rajaa syyskuun 17. päivänä 1939. Tiedotteessa hän ilmoitti vallan siirtämisestä senaatin puhemiehelle Władysław Raczkiewiczille.In Allied London. Weidenfeld and Nicolson, 1962, s. 39.Jedrzejewicz, Waclaw (toim.): Poland in the British Parliament 1939–1945. Volume I: Jozef Pilsudski. 1946, s. 317–318.Coutouvidis, John & Reynolds, Jamie: Poland 1939–1947, s. 20. ISBN 0-7185-1211-1Garlinski, Jozef: Poland in the Second World War, s. 48. ISBN 0-333-39258-2Rojek, Wojciech: The Poles in Britain 1940–2000 Toim. Stachura, Peter D., s. 33. ISBN 0-7146-8444-9 === Sodan aikana === Kun Saksa hyökkäsi Neuvostoliittoon, Puola solmi suhteet Neuvostoliiton kanssa.Mikolajczyk, Stanislaw: The Pattern of Soviet Domination. Sampson Low, Marston & Co 1948, s. 17.Roszkowski, Wojciech: The Shadow of Yalta, s. 27. ISBN 83-60142-00-9 Huhtikuussa 1943 saksalaiset ilmoittivat löytäneensä joukkohaudan Katynin metsässä, Venäjällä lähellä Smolenskia. === Sodanjälkeinen aika === Suhteet Neuvostoliittoon huonontuivat ja johtivat neuvotteluiden katkeamiseen Josif Stalinin ja Puolan pakolaishallituksen välillä. Toinen syy Katynin lisäksi koski Puolan sodanjälkeisiä rajoja. Stalin vaati, että Itä-alueet olisi säilytettävä Neuvostoliiton käsissä. Pakolaishallituksen pääministeri Mikolajczyk kieltäytyi kompromissista tässä asiassa. Mikolajczyk myös vaati, että Stalin ei perustaisi kommunistihallitusta sodanjälkeiseen Puolaan. Puolan pakolaishallitus ei tunnustanut Puolan sodanjälkeisiä hallituksia. Lech Walesa sai pakolaishallituksen luottamuksen kommunismivallan loputtua ja pakolaishallitus lakkautettiin vuonna 1990. == Lähteet == Luokka:Puolan politiikka Luokka:Pakolaishallitukset
Laitakarin saha

Laitakarin saha oli vuosina 1862–1939 toiminut höyrysaha Kemissä Laitakarin saaressa. Sahan perusti oululainen liikemies Johan Gustav Bergbom ja se aloitti toimintansa kaksikehäisenä vuonna 1862Hedman, 1969, s. 371–372. Bergbomin ja Snellmanin kauppahuoneet perustivat Trävaruaktiebolaget Kemin eli Kemiyhtiön vuonna 1893. Yhtiön toiminnan muodostivat Laitakarin, Karihaaran ja Röytän höyrysahat sekä muutama pienempi vesisaha Pohjois-Suomessa.Hedman, 1969, s. 427 Vain noin vuoden päästä uuden yhtiön perustamisesta suurpalo, joka syttyi öljylyhdyn kipinästä 6. syyskuuta 1894, tuhosi Laitakarin saharakennuksen. Jo kaksi päivää palon jälkeen Laitakariin tilattiin ruotsalaiselta Bolinderin koneliikkeeltä uusi nelikehäinen sahalaitteisto sekä lisäksi 15 hevosvoiman höyrykone sähkövalaistusta varten.Hedman, 1969, s. 395 Sahalaitoksen työvoimaksi vakiintui vuosisadan vaihteen uudistusten jälkeen noin 300–400 työntekijää. Uudella vuosisadalla yhtiö keskitti merkittävimmät kehitystoimet Karihaaran laitoksille.Hedman, 1969, s. 377 Seuraava suurpalo kohtasi Laitakaria 12. heinäkuuta 1919, jolloin lautatarha ja saha yhdyskunnan asuinrakennukset paloivat, mutta saharakennus koneineen pelastui. Diplomi- insinööri Martti Levónin johdolla saha uudistettiin vuosina 1921–1923. Uuden 8-kehäisen sahalaitoksen lisäksi saarelle rakennettiin 1 000 kw:n sähkövoimalaitos, joka käytti polttoaineenaan sahausjätteitä. Uutta oli myös tuolloin rakennettu puutavaran keinokuivaamo.Hedman, 1969, s. 396–397 2\. lokakuuta 1939 paloi Laitakarin sahan eteläinen lautatarha, varastorakennuksia, proomuja ja lastauslaitteistoja. Tämän palon jälkeen sahaa ei enää käynnistetty, yhtiö oli kuitenkin tehnyt päätöksen sahan lopettamisesta jo ennen paloa. Varsinainen saharakennus kuten myös asuinrakennukset pelastuivat palossa. Käyttämätön saharakennus tuhoutui myöhemmin 12. maaliskuuta 1946 syttyneessä tulipalossa.Hedman, 1969, s. 398 Työntekijöitä sahalla oli viimeisenä toimintavuonna 391. Sahan rakennuskannasta on säilynyt vain koneiden ja rakennusten perustuksia sekä sahan voima-aseman kierreportaat. Mauri-myrskyssä 1980–luvun alussa tuhoutuivat lopullisesti myös saaren hirsiarkkuiset laiturirakenteet. == Sahayhdyskunta == Sahayhdyskunta rakentui ensin Laitakariin, mutta vuodesta 1897, kun uudistusten jälkeen työväen tarve lisääntyi, myös läheiselle Juurakon saarelle. Tavallinen työväki asutettiin pääasiassa Juurakkoon ja sahan johtajat ja työnjohtajat asuivat Laitakarissa. Koska lasten koulumatkat saaresta kaupungin kansakouluun Sauvosaaressa olivat pitkiä ja varsinkin kelirikkoaikana myös vaarallisia perusti Kemin kaupunki Laitakariin kaksiluokkaisen alakansakoulu 1901. Koulu laajennettiin neliluokkaiseksi 1906. Kuusiluokkaisena koulu toimi vuodet 1932–1952.Hedman, 1969, s. 405 Vaikka koulu tunnettiin aluksi Laitakarin kansakouluna ja vasta 1930-luvulla vakiintui nimeksi Juurakon koulu, toimi koulu koko aikansa Juurakon saaressa. == Lähteet == * === Viitteet === Luokka:Kemin historia Luokka:Suomen sahateollisuus
Old Mornings Dawn

Old Mornings Dawn on tunnelmallista black metalia soittavan Summoningin seitsemäs studioalbumi. Levyn julkaisi itävaltalainen Napalm Records 7.6.2013" www.summoning.info - News, 13.2.2013". Albumi nousi Suomen virallisella albumilistalla sijalle 24 == Kappaleet == # # # # # # # # == Kokoonpano == * Protector – kitara, kosketinsoitin, rumpuohjelmointi, laulu, efektit * Silenius – kosketinsoitin, äänet, efektit, laulu == Arvostelut == * Imperiumi: 8/10 * Kaaoszine: 3/10 * Metal Storm: Metal Storm: Album review == Lähteet == == Aiheesta muualta == * http://www.summoning.info/, Yhtyeen viralliset kotisivut * Old Mornings Dawn discogs.com -sivustolla * Luokka:Vuoden 2013 albumit Luokka:Summoningin albumit
Samantha Barks

Samantha Jane Barks (s. 2. lokakuuta 1990 Mansaari) on brittiläinen näyttelijä ja laulaja. Hän tuli vuonna 2008 kolmanneksi BBC:n kykyjenetsintäohjelmassa I’d Do Anything, jossa haettiin Nancyn esittäjää Oliver!-musikaalin West End -tuotantoon. Elokuvadebyyttinsä Barks teki Époninen roolissa Les Misérables -musikaalissa vuonna 2012. Hän on esiintynyt myös elokuvassa The Christmas Candle (2013) ja Disney Channelin sarjassa Groove High (2012–2013). == Elokuvat == * Les Misérables (2012) * Sydämen mekaniikka (Jack and the Cuckoo- Clock Heart, 2013) * The Christmas Candle (2013) * Dracula Untold (2014) * A Hundred Streets (2015) * Bitter Harvest (2017) * Interlude in Prague (2017) * For Lover or Money (2019) Lähde: == Lähteet == == Aiheesta muualla == * Luokka:Mansaarelaiset henkilöt Luokka:Brittiläiset näyttelijät Luokka:Brittiläiset laulajat Luokka:Vuonna 1990 syntyneet Luokka:Elävät henkilöt
Aku Kuusisto

Frans August "Aku" Kuusisto (ent. Grönlund; 13\. elokuuta 1893 Kokemäki – 12. elokuuta 1970 Helsinki)Kuolleita (maksullinen artikkeli) Helsingin Sanomat 14.8.1970, HS Aikakone. Viitattu 12.3.2018. oli Tie- ja vesirakennushallituksen pääjohtaja vuosina 1949–1961. Kuusisto kirjoitti ylioppilaaksi Rauman yhteislyseosta ja valmistui diplomi-insinööriksi vuonna 1923. Hän työskenteli 25 vuotta valtionrautateiden palveluksessa. Hän toimi Rautatiehallituksen rautatierakennusosaston apulaisjohtajana vuosina 1939–1941 ja vt. johtajana 1941–1945 sekä rataosaston johtajana 1945–1948. Sen jälkeen Kuusisto oli kulkulaitosten ja yleisten töiden ministeriön yleisön osaston yli-insinööri 1948–1949 sekä Tie- ja vesirakennushallituksen pääjohtaja 1949–1961.Otavan Iso tietosanakirja, Otava 1968, osa 5, p. 11 Hän oli lukuisten komiteoiden jäsen ja Pohjoismaisen tieteknillisen liiton puheenjohtaja. Kuusisto oli myös Suomen Urheiluliiton varapuheenjohtaja sekä Suomen Valtakunnan Urheiluliiton liittohallituksen ja Suomen Olympiakomitean valtuuskunnan jäsen. ==Lähteet== Luokka:Suomalaiset insinöörit Luokka:Valtionlaitosten johtajat‎ Luokka:Vuonna 1893 syntyneet Luokka:Vuonna 1970 kuolleet